นายกรัฐมนตรี เป็นห่วงสถานการณ์ภัยแล้งและปัญหาฝุ่นละออง PM 2.5
นายกรัฐมนตรี เป็นห่วงสถานการณ์ภัยแล้งและปัญหาฝุ่นละออง PM 2.5 โดยตั้งคณะทำงานพิเศษดูแลนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงว่า ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี แสดงความเป็นห่วงภัยแล้ง โดยได้กำชับให้สำนักงานทรัพยากรน้ำแห่งชาติ (สทนช.) และกองอำนวยการน้ำแห่งชาติ ให้รายงานและเตรียมออกแถลงการณ์เกี่ยวกับภัยแล้งภายในสัปดาห์นี้ โครงการที่ดำเนินการอยู่ ไม่ว่าจะเป็นโครงการเจ้าพระยาสาย 2 โครงการผันน้ำ โครงการระบายน้ำสู่ทะเล ประตูกั้นน้ำที่นครศรีธรรมราช และโครงการที่ดำเนินนการ อย่างต่อเนื่อง ขอให้มีการสร้างการรับรู้ โดยสำนักโฆษกประจำสำนักนายกรัฐมนตรี จะเผยแพร่ประชาสัมพันธ์ข้อมูลควบคู่กันไปกับเรื่องไวรัสโคโรนา ที่กำลังได้รับความสนใจของประชาชน ส่วนเรื่องฝุ่นละออง PM 2.5 นายกรัฐมนตรี มีคำสั่งแต่งตั้งคณะทำงานพิเศษดูแลปัญหา PM 2.5 โดยเฉพาะ ซึ่งรัฐมนตรีว่าการกระทรวงทรัพยากรธรรมชาติและสิ่งแวดล้อม จะจัดเวทีสาธารณะ เพื่อรับฟังข้อคิดเห็นจากทุกฝ่ายในการสร้างความร่วมมือกันแก้ไขปัญหาด้วยกัน ทั้งภาครัฐ ภาคอุตสาหกรรม ภาคประชาชนและเกษตรกร รวมถึงรับทราบข้อเสนอให้บังคับใช้กฎหมายกับเกษตรกรที่เผาในที่โล่งอย่างจริงจัง โดยกำชับให้หน่วยงานที่เกี่ยวข้องเตรียมการช่วยเหลือ เพื่อเป็นทางเลือกให้กับเกษตรกร